Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: szakszerű alkalmazásukat. (2000. évi XXV. törvény „a kémiai biztonságról”).
Paragraph Index: 1761

9. évfolyam kerettantervében szereplő ismereteket, tevékenységeket, képességeket. Új jelenségek önálló értelmezése a korábban észlelt és értelmezett jelenségek ismeretében. A szerves vegyületek fizikai és kémiai sajátosságainak igazolása a megfelelő kísérletekkel. Egyszerűbb kérdések megválaszolására kísérletek tervezése és végzése segítséggel, csoportmunkában, majd önállóan. A tanult egyszerűbb felépítésű (12-es szénatomszámnál nem nagyobb) szerves anyagok molekulamodelljének elkészítse és jellemzése; annak megítélése, milyen erők hatnak a vegyület halmazában és milyen fizikai tulajdonságok következnek ebből. Az informatikában elsajátított ismeretek (pl. internet, levelező, szövegszerkesztő, függvényés diagramszerkesztő, táblázatkezelő vagy grafikai programok) alkalmazása az információszerzés, -feldolgozás és -átadás folyamán. 2008/177. szám Távolsági kommunikációs technikák (elektronikus levelezés, telefon, fax) szakszerű használata. Előadás tartása a projektmunkában összegyűjtött és megszerkesztett információk alapján a kémiai szaknyelv szabatos használatával és az iskolában rendelkezésre álló audiovizuális eszközök alkalmazásával. A mindennapi életben előforduló ártalmas szerves anyagok felsorolása; az élő rendszerekre és a környezetre gyakorolt hatásaik kifejtése; tájékozódás szakszerű használatukról a mellékelt tanácsok, utasítások alapján. A globális és a közvetlen környezetünkben megjelenő helyi környezeti problémák okainak, következményeinek feltárása. A helyzet elemzése (pl. a drámapedagógia felhasználásával) és a lehetséges megoldási módok keresése során a különböző (nem csak természettudományi) tantárgyakban tanult ismeretek alkalmazása. Információk szerzése (csoportmunka, projektmunka) és önálló vélemény kialakítása (drámapedagógia) a szenvedélybetegségek kémiai vetületeiről, az oxigén- és nitrogéntartalmú vegyületek narkotikus és egészségkárosító hatásairól, a személyiségre és a társadalomra irányuló veszélyeiről, az embert és a természetet veszélyeztető anyagokról. Kolloid rendszerek említése a hétköznapi életből, összetevőik elemzése. Az anyagszerkezeti ismeretek alkalmazása a szerves vegyületek fizikai tulajdonságainak magyarázatára: összefüggés keresése a funkciós csoport, a moláris tömeg és a molekula térszerkezete, polaritása, valamint az olvadás- és a forráspont, illetőleg az oldhatóság között. Egy konkrét vegyületben az előforduló funkciós csoport felismerése az anyag fizikai sajátságai, kémiai viselkedése alapján. Szerkezeti képlet alapján az izoméria fajtájának felismerése. Egyszerű szerves kémiai egyenletek szerkesztése az egyenletírás megismert szabályai szerint. A tökéletes égés egyenletének felírása egyszerűbb, adott összegképletű C, H és O atomokból álló vegyületre. A környezetünkben előforduló műanyagok tulajdonságainak vizsgálata, felhasználási lehetőségeik, esetleges környezetkárosító hatásuk magyarázata felépítésük alapján. Információk szerzése (csoportmunkában) arról, hol adhatunk le, dobhatunk ki a tanuló lakóhelyéhez legközelebb háztartási veszélyes hulladékokat és újrahasznosítható anyagokat. Vizsgálat tervezése (projektmunka) a háztartások hulladéktermelésének mennyiségi, minőségi viszonyainak felmérése érdekében, a kapott adatok elemzése. Megoldások keresése (csoportmunka, projektmunka) a háztartási csomagolóanyagok mennyiségének háztartáson belüli és országos szintű csökkentésére. Témakörök Tartalmak Tudománytörténet (folyamatos) A tárgyalt ismeretekhez kapcsolódó kiemelkedő tudósok munkássága, kísérleteik, felfedezéseik, fontos tudománytörténeti események. Általános szerves kémiai fogalmak (4 óra) A szerves kémia tárgya, a szén molekulaképző tulajdonságai. Funkciós csoport. Homológ sor. Konstitúció, konformáció, konfiguráció. Izoméria: konstitúciós, cisz-transz és optikai. Csoportosítási lehetőségek (rendűség, értékűség, a szénlánc jellege stb.). A szénhidrogének és halogénezett származékaik (40 óra) Telített szénhidrogének (alkánok, paraffinok) (15 óra) Izoméria és elnevezés. Általános összegképlet. Alkilcsoportok. A metán és főbb tulajdonságai. PB-gáz, környezetkímélő autógáz. Konstitúciós izomerek, a szabályos nevezéktan alapjai. Az alkánok égése, tűzoltási lehetőségek. Halogén-szubsztitúció. A földgáz és a kőolaj. Keletkezésük. Tűzvédelem. Kőolaj-feldolgozás, kőolajpárlatok és jelentőségük. Oktánszám. A kőolajipar és -felhasználás környezeti problémái. Telítetlen szénhidrogének (15 óra) Alkének, általános összegképlet, izoméria, elnevezés. Az etén tulajdonságai, addíciós reakciói (halogén-, hidrogén-halogenid-, víz-, hidrogénaddíció), előállítása. Az alkének addíciós reakciói: Markovnyikov-szabály. Polimerizáció, monomer, polimer. Az alkének ipari jelentősége. 2008/177. szám Témakörök Tartalmak Diének (butadién, izoprén), kaucsuk, gumi, műgumi. Alkinek, etin, addíciós reakciói, reakciója nátriummal, ipari jelentősége. Aromás szénhidrogének (5 óra) Izoméria. A benzol, szubsztitúciós reakciókészsége, jelentősége, mérgező hatása, kémiai biztonság. Egyéb aromás szénhidrogének és jelentőségük (toluol, xilol, sztirol, naftalin). Fontosabb polimerek (polisztirol). Halogénezett szénhidrogének (5 óra) A fontosabb halogénezett szénhidrogének (pl. freon, vinil-klorid, PVC, teflon) tulajdonságai, jelentőségük, környezeti hatásuk (freon és PVC). Szubsztitúció és elimináció (Zajcev-szabály). Oxigéntartalmú szerves vegyületek (40 óra) Alkoholok (4 óra) Funkciós csoport. Az alkoholok általános szerkezete, izomériája, elnevezése. Értékűség és rendűség. Az etanol, halmazszerkezete (hidrogénkötés), főbb sajátságai. A metanol, az izopropil-alkohol, a glikol, a glicerin. Éterek (2 óra) Funkciós csoport. Elnevezés. A dietil-éter tulajdonságai, előállítása, jelentősége. A tárolásával kapcsolatos biztonsági előírások. Fenolok (2 óra) Funkciós csoport. Elnevezés. A fenol főbb tulajdonságai. Fenoplasztok (bakelit). Oxovegyületek (10 óra) Funkciós csoportok. Izoméria, elnevezés. Aldehidek A formaldehid és az acetaldehid főbb tulajdonságai, előállítás, jelentőség. Ketonok Az aceton főbb tulajdonságai, felhasználása. Karbonsavak (6 óra) Funkciós csoport. Izoméria, elnevezés. Értékűség. Hidrogénkötésre való hajlam. A hangyasav és az ecetsav, sav-bázis tulajdonságok, jelentőség. A biológiai és kémiai szempontból fontos karbonsavak. Az alkohol–oxovegyület–karbonsav redoxi átalakulások. Karbonsavészterek (14 óra) Előállításuk karbonsavból és alkoholból, főbb fizikai sajátságaik, előfordulásuk, felhasználásuk. Gyümölcsészterek mint íz és illatanyagok. Zsírok, olajok-gliceridek Zsírok és olajok, főbb sajátságaik, margaringyártás. A használt sütőzsiradékok környezeti problémája, újrahasznosítása. A foszfatidok és a nitroglicerin. Kolloid rendszerek. Poliészterek (terilén), polikondenzáció. Szappanok, mosószerek (2 óra) Szappangyártás, szappanok, a tisztító hatás mechanizmusa, szennyvíz, eutrofizáció. Alkil-szulfátok, mint környezetkímélő mosószerek. 2008/177. szám Témakörök Tartalmak Nitrogéntartalmú szerves vegyületek (5 óra) Az aminok szerkezete (aminocsoport, értékűség és rendűség) és főbb tulajdonságaik. Az amidok szerkezete (amidcsoport) és főbb tulajdonságaik. Poliamidok (nejlon), aminoplasztok. Nitrogéntartalmú heteroaromás vegyületek: piridin, pirimidin, pirrol, imidazol és purin. Szénhidrátok (8 óra) Monoszacharidok (3 óra) Funkciós csoportjaik, a glükóz szerkezete és tulajdonságai, erjedés, a fruktóz, biológiai jelentőségük. Konfiguráció, optikai izoméria (léte és biológiai jelentősége). Diszacharidok (2 óra) A malátacukor, a sörgyártás, a kristálycukor (répacukor), biológiai jelentőségük. Redukáló hatású cukrok (ezüsttükörpróba, Fehling-reakció). Poliszacharidok. (3 óra) A cellulóz, papír, újrahasznosítási lehetőségek, a keményítő, a glikogén, a redukciós készség hiánya. A fehérjék és építőköveik (6 óra) A természetes eredetű aminosavak általános szerkezete, amfotéria, az aminosavak kapcsolódása, peptidkötés, polipeptidek, fehérjék. A fehérjék elsődleges, másodlagos, harmadlagos és negyedleges szerkezete. Makromolekulás kolloidok. Denaturáció és koaguláció. Nukleinsavak (4 óra) Nukleinsavak: a ribóz, a 2-dezoxi-ribóz, nukleotidok, a nukleotidok kapcsolódása, az RNS, bázissorrend, a DNS kettős hélixe. A nukleinsavak jelentősége, a fehérjeszintézis vázlata. Az örökítőanyag módosulása, mutációk, mutagén anyagok. Nukleinsavrombolás sugarakkal (atombomba, ózonlyuk, csíramentesítés). Reakcióláncok: biokémia és vegyipar, hasonlóságok, eltérések. Műanyagok (3 óra) A műanyagok fogalma. Csoportosításuk: eredet, előállítás módja, tulajdonságaik szerint. A szenvedélybetegségek kémiája (4 óra) Az alkoholizmussal kapcsolatos oxigéntartalmú szerves vegyületek (etanol, aceton, aldehidek). A szenvedélybetegségekkel kapcsolatos nitrogéntartalmú szerves vegyületek, drog (nikotin, tein, koffein, kábítószerek), hozzászokás, függőség, hatásuk az egyén és a társadalom szintjén. Gyógyszerek. A gyógyszerek helyes használata. Környezeti szerves kémia (4 óra) Energiagazdálkodás: fosszilis, hasadó és megújuló energiaforrások, előnyeik, hátrányaik. Műanyagok: a biológiai úton nem lebontható műanyagok, hulladékégetés, dioxin. Táplálékaink: növénytermesztés, növényvédőszerek, állattenyésztés, antibiotikumok, hormonok, tartósítószerek, E-számok, biogazdálkodás. Fogyasztói társadalom, a fenntartható fejlődés és a környezet. Laboratóriumi gyakorlatok és vizsgálatok (30 óra) Laboratóriumi alapműveletek (10 óra) Oldás, szűrés, bepárlás, extrakció, desztilláció, rétegkromatográfia, valamint ezek alkalmazása szervetlen, ill. szerves vegyületek elegyekből, ill. keverékekből történő elválasztására. Anyagvizsgálatok (10 óra) Olvadás- és forráspontmérés, sűrűségmérés. Oldási próba. A szerves vegyületek funkciós csoportjainak jellemző kimutatási reakciói. 2008/177. szám Témakörök Tartalmak Klasszikus kvantitatív analitikai meghatározások (10 óra) Néhány, a szerves vegyületekhez kapcsolódó sav-bázis és redoxititrálás (pl. szerves savak meghatározása, a víz kémiai oxigénigényének mérése permanganometriásan). A továbbhaladás feltételei A tanuló sorolja fel a szerves vegyületeket felépítő elemeket. Tudja a szerves vegyületek főbb alaptípusait (telített, telítetlen, aromás, nyílt láncú, gyűrűs, szénhidrogén stb.). Ismerje fel a kémia jelentőségét a köznapi életben. Ismerje a mindennapokban is előforduló, tanult szerves vegyületeket, adja meg köznapi nevüket, molekulamodellen mutassa be térbeli szerkezetüket, ismertesse környezeti és élettani hatásukat. Használja szakszerűen, balesetmentesen, környezet- és egészségvédő módon a szerves vegyipari termékeket. Ismerje fel a hétköznapi életben gyakran előforduló kolloid rendszereket. Ismerje a szerves vegyületek jelentőségét az elő anyag felépítésében, a táplálkozásban, az öröklődésben. A szenvedélybetegségekhez kapcsolódó anyagokat sorolja fel, és ismerje hatásukat az emberi szervezetre. Az elvégzett tanulókísérleteket mutassa be; eközben használja szakszerűen a vegyszereket és a kísérleti eszközöket. Értelmezze az elvégzett vagy bemutatott kémiai reakciókat. Értelmezze az egyszerű szerves kémiai egyenleteket, és legyen képes ezek alapján szerves sztöchiometriai feladatok megoldására. Soroljon fel szerves vegyületekkel kapcsolatos környezeti problémákat, és említsen megoldási lehetőségeket ezekre. Ismerje a gazdasági fejlődés árnyoldalait, környezeti hatásait és a fenntartható fejlődés fogalmát és a személyes felelősséget a fenntarthatóság elérésében. Ismerje és tudja használni a legfontosabb laboratóriumi eszközöket.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes